open-index/open-wikipedia-markdown huggingface dataset:
পানগুছি নদী

**পানগুছি নদী**  বাংলাদেশের দক্ষিণ-পশ্চিমাঞ্চলের বাগেরহাট জেলার একটি নদী।  নদীটির দৈর্ঘ্য ২৪ কিলোমিটার, গড় প্রস্থ ০১ কিলোমিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পানগুছি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৩।

## প্রবাহ
পানগুছি নদীটি বাগেরহাট জেলার মোরেলগঞ্জ উপজেলার খাউলিয়া ইউনিয়নের কুমারখালী এলাকায় প্রবহমান বলেশ্বর নদ হতে উৎপত্তি লাভ করেছে। অতঃপর এই নদীর জলধারা হোগলাবুনিয়া, মোড়েলগঞ্জ সদর, বলইবুনিয়া,বারইখালী,পুটিখালি,পঞ্চকরন, বহরবুনিয়া অতিক্রম করে একই জেলার ঘষিয়াখালি ও দরাটানা নদীর মোহনায় নিপতিত হয়েছে। নদীটির উজানের অংশ বর্তমানে বাকে বাকে পলিজমে চর জেগে উঠেছে প্রায়। নদীটির ভাটিতে এখনও নদী ভাঙ্গন অব্যাহত আছে। নদীটি জোয়ার ভাটার প্রবাহে প্রবাহিত।

## আ
## তথ্যসূত্র
পানিঃ- লবণাক্ত 

বিষয়শ্রেণী:বাগেরহাট জেলার নদী
বিষয়শ্রেণী:মোড়েলগঞ্জ উপজেলা
বিষয়শ্রেণী:কচুয়া উপজেলা, বাগেরহাট
পালং নদী

**পালং নদী**  বাংলাদেশের দক্ষিণ-পশ্চিমাঞ্চলের শরীয়তপুর ও  মাদারীপুর জেলার একটি নদী।  নদীটির দৈর্ঘ্য ৪০ কিলোমিটার, গড় প্রস্থ ৪৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পালং নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৪।

## প্রবাহ
পালং নদীটি শরীয়তপুর জেলার জাজিরা উপজেলার জয়নগর ইউনিয়ন এলাকায় প্রবহমান আড়িয়াল খাঁ নদ হতে উৎপত্তি লাভ করেছে। অতঃপর এই নদীর জলধারা মাদারীপুর জেলার মাদারীপুর সদর উপজেলার জয়নগর ইউনিয়ন পর্যন্ত প্রবাহিত হয়ে আড়িয়াল খাঁ নদীতে নিপতিত হয়েছে। নদীটি বর্তমানে অনেকটা শুকিয়ে গেছে। নদীটির সীমিত পরিসর জোয়ার ভাটার প্রভাবে প্রভাবিত।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:শরীয়তপুর জেলার নদী
বিষয়শ্রেণী:মাদারীপুর জেলার নদী
বিষয়শ্রেণী:মাদারীপুর সদর উপজেলা
বিষয়শ্রেণী:শরীয়তপুর সদর উপজেলা
বিষয়শ্রেণী:নড়িয়া উপজেলা
বিষয়শ্রেণী:জাজিরা উপজেলা
বিষয়শ্রেণী:কালকিনি উপজেলা
শানেরহাট ইউনিয়ন

**শানেরহাট** বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম ১০ নং শানেরহাট ইউনিয়ন।

## অবস্থান
রংপুর জেলা হতে ৩৫ কি.মি.  দক্ষিণ দিকে অবস্থিত। পীরগঞ্জ উপজেলা হতে ১১ কি.মি. উত্তর-পূর্ব দিকে অবস্থিত। ১০নং শানেরহাট ইউনিয়নের উত্তরে মিঠাপুকুর উপজেলা, দক্ষিণে ১২নং মিঠিপুর ইউনিয়ন, ৯নং পীরগঞ্জ ইউনিয়ন, পূর্বে ১১নং পাঁচগাছী ইউনিয়ন, পশ্চিম দিকে ৩নং বড়দরগাহ্ ইউনিয়ন অবস্থিত।

## প্রশাসনিক এলাকা
শানেরহাট ইউনিয়নের অধীনে মোট ১৭টি মৌজা ও ১৭টি গ্রাম আছে।
শানেরহাট ইউনিয়নের গ্রামসমূহ—
# রায়তী সাদুল্লাপুর
# পার্বতীপুর
# দামোদরপুর
# খোলাহাটী
# দিগদারী
# ঘোষপুর
# মেষ্টা
# হরিরাম সাহাপুর
# রাউৎপাড়া
# পালানু সাহাপুর
# পবন পাড়া
# ধল্লাকান্দি
# কাজির পাড়া
# ছোট পাহাড়পুর
# প্রথম ডাঙ্গা
# খামার সাদুল্লাপুর
# বড় পাহাড়পুর

## জনসংখ্যার উপাত্ত
শানেরহাট ইউনিয়নের মোট জনসংখ্যা ২৭০২৮ জন (প্রায়) (২০১১ সালের আদমশুমারি অনুযায়ী)।

## শিক্ষা
২০০১ সালের শিক্ষা জরিপ অনুযায়ী শানেরহাট ইউনিয়নের শিক্ষার হার ৩৭.০৭%।
ইউনিয়নটির বিভিন্ন শিক্ষাপ্রতিষ্ঠানের সংখ্যা নিম্নরূপ—
* সরকারি প্রাথমিক বিদ্যালয়: ০৭টি
* বেসরকারি রেজিস্টার্ড প্রাথমিক বিদ্যালয়: ০৫টি
* মাধ্যমিক বালিকা বিদ্যালয়: ১টি
* উচ্চ মাধ্যমিক বিদ্যালয়: ০২টি
* মাদ্রাসা: ১টি

## বাজার
ইউনিয়নটিতে তিনটি বাজার আছে—
* কাউয়াপুকুর বাজার, কাউয়াপুকুর।
* শানেরহাট বাজার, শানেরহাট।
* আমতলা বাজার।

## ইউনিয়ন পরিষদ
১০নং শানেরহাট ইউনিয়নের বর্তমান চেয়ারম্যান মোঃ মেজবাহুর রহমান এবং ইউনিয়ন পরিষদের সদস্য-সংখ্যা ১২ জন।

## পূর্বতন চেয়ারম্যানবৃন্দ
শানেরহাট ইউনিয়নের পূর্বতন চেয়ারম্যানবৃন্দের তালিকা নিম্নরূপ—

## তথ্যসূত্র

বিষয়শ্রেণী:পীরগঞ্জ (রংপুর) উপজেলার ইউনিয়ন
সুলতান আহমেদ (দ্ব্যর্থতা নিরসন)

* সুলতান আহমেদ (বীর বিক্রম), বীর বিক্রম খেতাবপ্রাপ্ত মুক্তিযোদ্ধা।
* সুলতান আহমেদ (রিয়ার এডমিরাল), বাংলাদেশ নৌবাহিনীর চতুর্থ প্রধান
* সুলতান আহমেদ, ভারতীয় রাজনীতিবিদ
* সুলতান আহমেদ, ওমানী ক্রিকেটার
* সুলতান আহমেদ, বাংলাদেশী রাজনীতিবিদ
সুলতান আহমেদ (ক্রিকেটার)

:

**সুলতান আহমেদ** (জন্ম: ১৮ জুন, ১৯৭৭) করাচিতে জন্মগ্রহণকারী পাকিস্তানি বংশোদ্ভূত ওমানের আন্তর্জাতিক ক্রিকেটার। ওমান ক্রিকেট দলের অন্যতম সদস্য তিনি। বর্তমানে দলের অধিনায়কের দায়িত্ব পালন করছেন। দলে তিনি মূলতঃ ডানহাতি ব্যাটসম্যান হিসেবে খেলছেন। পাশাপাশি ডানহাতে মিডিয়াম ফাস্ট বোলিং করে থাকেন।

## খেলোয়াড়ী জীবন
২০০৫ সালের আইসিসি ট্রফিতে অনেকগুলো খেলায় ব্যাটসম্যান হিসেবে অংশ নেন। পাশাপাশি করাচির বিভিন্ন দলের পক্ষে প্রথম-শ্রেণীর ক্রিকেটসহ লিস্ট এ ক্রিকেট খেলেছেন। ২০১৬ সালের আইসিসি টি২০ বিশ্বকাপে ওমান দলকে কৃতিত্বের সাথে বাছাইপর্ব থেকে উত্তোরণ ঘটান।

২৫ জুলাই, ২০১৫ তারিখে আইসিসি বিশ্ব টুয়েন্টি২০ বাছাইপর্ব প্রতিযোগিতায় আফগানিস্তানের বিপক্ষে টুয়েন্টি২০ আন্তর্জাতিকে অংশ নেয়ার মাধ্যমে তার অভিষেক ঘটে। ১৩ ফেব্রুয়ারি, ২০১৬ তারিখে আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ওমান ক্রিকেট বোর্ড কর্তৃপক্ষ তাকে অধিনায়কত্ব করে ওমান দলের ১৫ সদস্যের তালিকা প্রকাশ করে।

## তথ্যসূত্র

## আরও দেখুন
* দিলীপ মেন্ডিস
* ওমান জাতীয় ক্রিকেট দল
* ২০১৬ আইসিসি বিশ্ব টুয়েন্টি২০

বিষয়শ্রেণী:ওমানি ক্রিকেটার
বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওমানি উইকেট-রক্ষক
বিষয়শ্রেণী:করাচি ব্লুজের ক্রিকেটার
বিষয়শ্রেণী:করাচি হোয়াইটসের ক্রিকেটার
বিষয়শ্রেণী:করাচি থেকে আগত ক্রিকেটার
বিষয়শ্রেণী:ওমানের টুয়েন্টি২০ আন্তর্জাতিক ক্রিকেটার
বিষয়শ্রেণী:ওমানে পাকিস্তানি অভিবাসনকারী
বিষয়শ্রেণী:পাকিস্তানি ক্রিকেটার
বিষয়শ্রেণী:উইকেট-রক্ষক
বাংলাদেশ সেনাবাহিনী আন্তর্জাতিক বিজ্ঞান ও প্রযুক্তি বিশ্ববিদ্যালয়, কুমিল্লা

**বাংলাদেশ আর্মি ইন্টারন্যাশনাল ইউনিভার্সিটি অব সায়েন্স এন্ড টেকনোলজি (বিএআইইউএসটি), কুমিল্লা** বাংলাদেশ সেনাবাহিনী কর্তৃক পরিচালিত একটি বেসরকারি বিশ্ববিদ্যালয়। এটি কুমিল্লার ময়নামতি সেনানিবাসে অবস্থিত।

## অনুষদ
সকল বিভাগে ৪ বছর মেয়াদী আন্ডারগ্র্যাজুয়েট বি.এসসি. প্রকৌশল কোর্স এবং বি.এ.(অনার্স) কোর্স  চালু রয়েছে:

* **কম্পিউটার ও ইলেকট্রিক্যাল প্রকৌশল অনুষদ -** ১. ইলেকট্রিক্যাল ও ইলেকট্রনিকস ইঞ্জিনিয়ারিং এ বিএসসি (সম্মান) ২.কম্পিউটার সায়েন্স ও ইঞ্জিনিয়ারিং এ বিএসসি (সম্মান)।
* **পুরকৌশল অনুষদ -** সিভিল ইঞ্জিনিয়ারিং এ বিএসসি(সম্মান)
* **ব্যবসা স্কুল -** ব্যবসা প্রশাসনে স্নাতক (সম্মান)
* **বিজ্ঞান ও মানবিক অনুষদ -** ১. ইংরেজি বিভাগের অধীনে ইংরেজি তে স্নাতক (সম্মান) ২. আইন বিভাগের অধীনে এলএল.বি (সম্মান)।

## অবস্থান

প্রতিষ্ঠাকালে বিশ্ববিদ্যালয়টি কুমিল্লা থেকে পশ্চিমে ময়নামতি সেনানিবাসের শহীদ মোস্তফা কামাল গেটে ঢাকা-চট্টগ্রাম মহাসড়কে নির্মিত আন্ডারপাশের দুইপাশে অবস্থিত ছিল। পরবর্তীতে সেনানিবাসের বাইরে সৈয়দপুর নামক স্থানে স্থায়ী ক্যাম্পাসে বিশ্ববিদ্যালয়টি স্থানান্তরিত হয়।

## আরও দেখুন
* সরকারি বিশ্ববিদ্যালয়
* বেসরকারি বিশ্ববিদ্যালয়
* জাতীয় বিশ্ববিদ্যালয়

## তথ্যসূত্র
 
            
## বহিঃসংযোগ
*  
* বাংলাদেশ আর্মি ইউনিভার্সিটি অব সায়েন্স এন্ড টেকনোলজি, সৈয়দপুর 
*  বাংলাদেশ আর্মি ইউনিভার্সিটি অব ইঞ্জিনিয়ারিং এন্ড টেকনোলজি, কাদিরাবাদ 

বিষয়শ্রেণী:বাংলাদেশ সেনাবাহিনীর শিক্ষাপ্রতিষ্ঠান
বিষয়শ্রেণী:বাংলাদেশের বেসরকারি বিশ্ববিদ্যালয়
বিষয়শ্রেণী:২০১৫-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:বাংলাদেশের বিজ্ঞান ও প্রযুক্তি বিশ্ববিদ্যালয়
বিষয়শ্রেণী:২০১৫-এ বাংলাদেশে প্রতিষ্ঠিত
বিষয়শ্রেণী:কুমিল্লা জেলার বিশ্ববিদ্যালয়
বিষয়শ্রেণী:কুমিল্লা সেনানিবাস
অ্যাডাম জাম্পা

**অ্যাডাম জাম্পা** (জন্ম: ৩১ মার্চ, ১৯৯২) নিউ সাউথ ওয়েলসের শেলহার্বার এলাকায় জন্মগ্রহণকারী অস্ট্রেলিয়ার বিশিষ্ট আন্তর্জাতিক ক্রিকেটার। অস্ট্রেলিয়া ক্রিকেটর দলের অন্যতম সদস্য তিনি। দলে তিনি মূলতঃ লেগ স্পিন বোলিং করে থাকেন। পাশাপাশি ডানহাতে ব্যাট করেন। ঘরোয়া ক্রিকেটে দক্ষিণ অস্ট্রেলিয়া, মেলবোর্ন স্টার্স ও রাইজিং পুনে সুপারজায়েন্টস দলের প্রতিনিধিত্ব করছেন। ২০১২-১৩ মৌসুমে প্রথম-শ্রেণীর ক্রিকেটে নিউ সাউথ ওয়েলসের সদস্যরূপে শেফিল্ড শিল্ডে কুইন্সল্যান্ডের বিপক্ষে অভিষেক ঘটে তার।

৬ ফেব্রুয়ারি, ২০১৬ তারিখে চ্যাপেল-হেডলি ট্রফি সিরিজের দ্বিতীয় খেলায় নিউজিল্যান্ডের বিপক্ষে তার একদিনের আন্তর্জাতিকে অভিষেক ঘটে। ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ক্রিকেট অস্ট্রেলিয়া কর্তৃপক্ষ ৯ ফেব্রুয়ারি, ২০১৬ তারিখে অস্ট্রেলিয়া দলের সদস্যদের তালিকা প্রকাশ করে। স্টিভ স্মিথের নেতৃত্বাধীন দলে তিনিও অন্যতম সদস্য মনোনীত হন।

## খেলোয়াড়ী জীবন
### দিল্লি ৩/৪৬
২০১৮-১৯ অস্ট্রেলিয়া ক্রিকেট দলের ভারত সফর এ দিল্লি একদিবসীয়তে তিনি ৩টি উইকেট নেন । তার একটি উইকেট রোহিত শর্মা-র। ম্যাচটি ছিল সিরিজ নির্ণায়ক। সিরিজে অস্ট্রেলিয়ার তৃতীয় জয়টি আসে এই ম্যাচে। গোটা সিরিজ অস্ট্রেলিয়া জেতে ৩-২ ব্যবধানে। তিনি ২০২১ খ্রিষ্টাব্দে বাংলাদেশের বিরুদ্ধে অস্ট্রেলিয়ায় টি২০ খেলায় ম‍্যান অব দ‍্যা ম‍্যাচ নির্বাচিত হন।

## তথ্যসূত্র

## আরও দেখুন
* ব্র্যাড হজ
* অস্ট্রেলিয়া জাতীয় ক্রিকেট দল
* ২০১৬ আইসিসি বিশ্ব টুয়েন্টি২০

## বহিঃসংযোগ
* 
* 

বিষয়শ্রেণী:অস্ট্রেলীয় ক্রিকেটার
বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:দক্ষিণ অস্ট্রেলিয়ার ক্রিকেটার
বিষয়শ্রেণী:অ্যাডিলেড স্ট্রাইকার্সের ক্রিকেটার
বিষয়শ্রেণী:সিডনি থান্ডারের ক্রিকেটার
বিষয়শ্রেণী:২০১৯ ক্রিকেট বিশ্বকাপের ক্রিকেটার
বিষয়শ্রেণী:পোলীয় বংশোদ্ভূত অস্ট্রেলীয় ব্যক্তি
বিষয়শ্রেণী:নিউ সাউথ ওয়েলস থেকে আগত ক্রিকেটার
বিষয়শ্রেণী:গায়ানা আমাজন ওয়ারিয়র্সের ক্রিকেটার
বিষয়শ্রেণী:রাইজিং পুণে সুপারজায়ান্টের ক্রিকেটার
বিষয়শ্রেণী:এসেক্সের ক্রিকেটার
বিষয়শ্রেণী:মেলবোর্ন স্টার্সের ক্রিকেটার
বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
বিষয়শ্রেণী:২০২৩ ক্রিকেট বিশ্বকাপের ক্রিকেটার
বিষয়শ্রেণী:রাজস্থান রয়্যালসের ক্রিকেটার
বিষয়শ্রেণী:মেলবোর্ন রেনেগেডসের ক্রিকেটার
বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
বিষয়শ্রেণী:সানরাইজার্স হায়দ্রাবাদের ক্রিকেটার
বিষয়শ্রেণী:সারের ক্রিকেটার
জনি লিভার

**জনি লিভার** (জন্ম:১৪ আগস্ট ১৯৫৭) হলেন একজন ভারতীয় চলচ্চিত্র অভিনেতা যিনি হিন্দি চলচ্চিত্রে কৌতুক অভিনেতা হিসাবে বেশি পরিচিত।  লিভার ভারতে প্রথম স্ট্যান্ড আপ কমেডিয়ান হিসাবে পারফম করেন। লিভার ফিল্মফেয়ার শ্রেষ্ঠ কমেডিয়ান পুরস্কারের জন্য তের বার মনোনীত হন এবং দিওয়ানা মাস্তানা (১৯৯৭) ও দুলহে রাজা (১৯৯৮) চলচ্চিত্রে অভিনয়ের জন্য দুবার ফিল্মফেয়ার পুরস্কার অর্জন করে। তিনি ১৯৮৪ সালে চলচ্চিত্রে কাজ শুরু করেন এবং এ যাবত ১০০ এর বেশি চলচ্চিত্রে অভিনয় করেছেন।

## প্রাথমিক জীবন

## ব্যক্তিগত জীবন
জনি লিভার সুজাতাকে বিয়ে করেন। তাদের ২ সন্তান রয়েছে। ১ মেয়ে জ্যামি লিভারও একজন স্ট্যান্ডআপ কমেডিয়ান এবং ১ ছেলের নাম জেসি।

লিভার একজন খ্রিষ্টান ধর্মের অনুসারী। এ সম্পর্কে তিনি বলেন: 

এটা ঈশ্বরের ইচ্ছা ছিল। আমি সর্বদা একজন ধার্মিক ব্যক্তি ছিলাম, তবে একটি ঘটনা আমার জীবনকে বদলে দেয়। আমার ছেলে ক্যান্সারে আক্রান্ত ছিল। আমি অসহায় হয়ে ঈশ্বরের কাছে সাহায্য প্রার্থনা করেছিলাম। আমি চলচ্চিত্রে কাজ বন্ধ করে দিয়েছি এবং তাঁর জন্য প্রার্থনা করার জন্য আমার সমস্ত সময় ব্যয় করেছি। দশ দিন পরে, যখন তাকে একটি পরীক্ষার জন্য নেওয়া হয়েছিল, তখন ক্যান্সার অদৃশ্য হয়ে যাওয়ার কারণে চিকিৎসকরা অবাক হয়েছিলেন। এটা আমার জন্য একটি নতুন জীবনের শুরু ছিল।


## চলচ্চিত্র
### অভিনেতা হিসাবে

### সঙ্গীতশিল্পী হিসাবে

## পুরস্কার

|-
| ১৯৯৭
| *[[রাজা হিন্দুস্থানী]]*
| স্টার স্ক্রীণ শ্রেষ্ঠ কৌতুক অভিনেতা পুরস্কার
| 
|-
| ১৯৯৮
| *[[দিওয়ানা মাস্তানা]]*
| rowspan="2"|ফিল্মফেয়ার শ্রেষ্ঠ কৌতুক অভিনেতা পুরস্কার
| 
|-
| ১৯৯৯
| *[[দুলহে রাজা]]*
| 
|-
| ২০০২
| *[[লাভকে লিয়ে কুচবি করেগা]]*
| শ্রেষ্ঠ কৌতুক অভিনেতার জন্য জি সিনে পুরস্কার
| 
|}

## আরও দেখুন
* ভারতীয় কৌতুক অভিনেতাদের তালিকা
* স্ট্যান্ড আপ কমেডিয়ানদের তালিকা
* জনি আলা রে

## তথ্যসূত্র

## বহিঃসংযোগ

* 

বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:ভারতীয় জনসমক্ষে কৌতুক পরিবেশন শিল্পী
বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় খ্রিস্টান
বিষয়শ্রেণী:অন্ধ্রপ্রদেশের অভিনেতা
বিষয়শ্রেণী:ভারতীয় কৌতুকাভিনয়শিল্পী
বিষয়শ্রেণী:তেলুগু ব্যক্তি
বিষয়শ্রেণী:শ্রেষ্ঠ কৌতুকাভিনয়শিল্পী বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ কৌতুকাভিনয়শিল্পী বিভাগে জি সিনে পুরস্কার বিজয়ী
বিষয়শ্রেণী:শ্রেষ্ঠ কৌতুকাভিনয়শিল্পী বিভাগে স্ক্রিন পুরস্কার বিজয়ী
বিষয়শ্রেণী:প্রকাশম জেলার ব্যক্তি
ফটকি নদী

**ফটকি নদী**  বাংলাদেশের দক্ষিণ-পশ্চিমাঞ্চলের মাগুরা ও  ঝিনাইদহ জেলার একটি নদী।  নদীটির দৈর্ঘ্য ৪৯ কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ফটকি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৫।

## প্রবাহ
ফটকি নদীটি মাগুরা জেলার মাগুরা সদর উপজেলার হাজরাপুর ইউনিয়ন এলাকায় প্রবহমান নবগঙ্গা নদী হতে উৎপত্তি লাভ করেছে। অতঃপর এই নদীর জলধারা একই জেলার শালিখা উপজেলার গঙ্গারামপুর বুনাগাতি  ইউনিয়ন 
সদর উপজেলার কুল্লিয়া কুচিয়ামোড়া হয় আড়পাড়া পর্যন্ত প্রবাহিত হয়ে চিত্রা নদীতে নিপতিত হয়েছে। বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটির ভাটি অঞ্চল জোয়ার ভাটার প্রভাবে প্রভাবিত।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:মাগুরা জেলার নদী
বিষয়শ্রেণী:ঝিনাইদহ জেলার নদী
বিষয়শ্রেণী:মাগুরা সদর উপজেলা
বিষয়শ্রেণী:ঝিনাইদহ সদর উপজেলা
বিষয়শ্রেণী:শালিখা উপজেলা
বগী নদী

**বগী নদী**  বাংলাদেশের দক্ষিণ-পশ্চিমাঞ্চলের বাগেরহাট জেলার একটি নদী।  নদীটির দৈর্ঘ্য ৪ কিলোমিটার, গড় প্রস্থ ১২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বগী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৬।

## প্রবাহ
বগী নদীটি বাগেরহাট জেলার শরণখোলা উপজেলার শরণখোলা রেঞ্জ ইউনিয়ন এলাকায় প্রবহমান ভোলা নদী হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলায় প্রবাহিত হয়ে বলেশ্বর নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:বাগেরহাট জেলার নদী
বিষয়শ্রেণী:শরণখোলা উপজেলা
নাসির জং

**মীর আহমেদ আলি খান সিদ্দিকি** ছিলেন প্রথম আসাফ জাহর পুত্র। তিনি ১৭১২ সালের ২৬ ফেব্রুয়ারি জন্মগ্রহণ করেছেন। ১৭৪৮ সালে তিনি তার পিতার উত্তরসুরি হিসেবে হায়দ্রাবাদ রাজ্যের নিজাম হন। তিনি *হুমায়ুন জাহ, নিজামউদ্দৌলা, নওয়াব মীর আহমেদ আলি খান সিদ্দিকি বাহাদুর, নাসির জং, দক্ষিণাত্যের নওয়াব সুবাদার* উপাধি গ্রহণ করেছিলেন। তিনি নাসির জং বলে বেশি পরিচিত।

মুঘল সম্রাট মুহাম্মদ শাহ তাকে নাসির জং উপাধি দিয়েছিলেন। পরবর্তী মুঘল সম্রাট আহমেদ শাহ বাহাদুর তাকে দক্ষিণাত্যের সুবাদার হিসেবে নিয়োগ দেন এবং নাসিরউদ্দৌলা উপাধি দেন।

## ক্ষমতায় উত্থান
নাসির জং ১৭৪৮ সাল থেকে ১৭৫০ সাল পর্যন্ত হায়দ্রাবাদ রাজ্য শাসন করেছেন। পিতার মৃত্যুর পর তিনি ক্ষমতাপ্রাপ্ত হন।

## দ্বিতীয় কর্ণাটক যুদ্ধ

নিজামের মৃত্যুর পর নাসির জং ও নিজামের দৌহিত্র মুজাফফর জঙের মধ্যে উত্তরাধিকার নিয়ে লড়াই শুরু হয়। এসময় চান্দা সাহিব বলে পরিচিত হুসাইন দোস্ত খান মুজাফফর জঙের সাথে মিত্রতা স্থাপন করেন এবং আর্কোটের নবাব আনোয়ারউদ্দিন মুহাম্মদ খানের বিরুদ্ধে ষড়যন্ত্র শুরু করেন। চান্দা সাহিব নিজে কর্ণাটকের নবাব হতে চাইছিলেন।

ইউরোপীয়রা এসময় দক্ষিণাত্য ও কর্ণাটকের বিষয়াদিতে সরাসরি জড়িয়ে পড়ে। এর ফলে ইউরোপে দুই পক্ষের মধ্যে শান্তি বজায় থাকলেও ব্রিটিশ ইস্ট ইন্ডিয়া কোম্পানি ও ফরাসি ইস্ট ইন্ডিয়া কোম্পানির মধ্যে দ্বিতীয় কর্ণাটক যুদ্ধ সংঘটিত হয়।

ফরাসিরা চান্দা সাহিব ও মুজাফফর জঙের পক্ষাবলম্বন করে। শীঘ্রই যুক্তরাজ্য হস্তক্ষেপ করে। ফরাসিদের প্রভাব খর্ব করার জন্য তারা নাসির জং এবং মৃত নবাব আনোয়ারউদ্দিন মুহাম্মদ খানের পুত্র মুহাম্মদ আলি খান ওয়ালাজাহকে সমর্থন দেয়। নবাব আনোয়ারউদ্দিন ১৭৪৯ সালে আম্বুরের যুদ্ধে নিহত হয়েছিলেন।
	
প্রাথমিকভাবে ফরাসিরা সফল হয়। তারা তাদের প্রতিপক্ষদের পরাজিত ও হত্যা করে নিজ সমর্থকদের ক্ষমতায় বসতে সহায়তা করে। ১৭৫০ সালের ১৬ ডিসেম্বর তাদের প্রতিপক্ষ নাসির জং কাডাপার নবাব হিম্মত খানের হাতে নিহত হন। তাকে খুলাদাবাদে সাইয়িদ বুরহানউদ্দিনের মাজারে দাফন করা হয়। এরপর মুজাফফর জং হায়দ্রাবাদের নিজাম হন।

পরবর্তীতে ১৭৫১ সালে ইংরেজরা রবার্ট ক্লাইভের নেতৃত্বে আর্কো‌ট দখল করে। ১৭৫৪-৫৫ সালে স্বাক্ষরিত পন্ডিচেরির চুক্তির মাধ্যমে যুদ্ধ সমাপ্ত হয়। মুহাম্মদ আলি খান ওয়ালাজাহ কর্ণাটকের নবাব হিসেবে স্বীকৃতি পান। ফরাসি অধিনায়ক জোসেফ ফ্রাঙ্কোস ডুপ্লেইক্সকে ফ্রান্স ফিরে যেতে বলা হয়। ফরাসি ইস্ট ইন্ডিয়া কোম্পানির পরিচালকরা ডুপ্লেইক্সের রাজনৈতিক উচ্চাকাঙ্ক্ষা নিয়ে অসন্তুষ্ট ছিলেন। এ কারণে তাদের আর্থিক ক্ষয়ক্ষতি হয়েছিল। ১৭৫৪ সালে গোডেহু তার স্থলাভিষিক্ত হন।

## পদসমূহ
*আওরঙ্গবাদের সুবাদার ১৭৪৫&ndash;১৭৪৬
*নিজাম

## তথ্যসূত্র

## বহিঃসংযোগ
*Brief biography
*Hyderabad's history

বিষয়শ্রেণী:মুঘল অভিজাত
বিষয়শ্রেণী:১৭১২-এ জন্ম
বিষয়শ্রেণী:১৭৫০-এ মৃত্যু
বিষয়শ্রেণী:ভারতীয় মুসলিম
বিষয়শ্রেণী:হায়দ্রাবাদের নিজাম
বিষয়শ্রেণী:বুরহানপুরের ব্যক্তিত্ব
বিষয়শ্রেণী:হায়দ্রাবাদ রাজ্য
বিষয়শ্রেণী:১৮শ শতাব্দীর ভারতীয় মুসলিম
রজত শর্মা

**রজত শর্মা** (; জন্ম: ১৮ ফেব্রুয়ারি ১৯৫৭) হচ্ছেন ভারতীয় টেলিভিশন চ্যানেল ইন্ডিয়া টিভি'র চেয়ারম্যান ও প্রধান সম্পাদক। তিনি ভারতের প্রসিদ্ধ ও শক্তিশালী সাংবাদিকদের মধ্যে অন্যতম।

## কর্মজীবন
শর্মা ইন্ডিয়া টিভি'র চেয়ারম্যান ও প্রধান সম্পাদক হওয়ার সাথে সাথে আজ কি বাত (আজকের কথা) সংবাদ বুলেটিনের উপস্থাপকও। তিনি *[[আপ কি আদালত]]* (আপনার আদালত) নামের একটি টেলিভিশন অনুষ্ঠানও পরিচালনা এবং উপস্থাপনা করেন। ২০১৪ সালে আপ কি আদালত অনুষ্ঠানটির ২১ তম বার্ষিকী পালন করা হয় এবং এতে বড় তারকা যেমন- শাহরুখ খান, সালমান খান ও আমির খান-কে এক মঞ্চে দেখা যায়।

প্রধানমন্ত্রী নরেন্দ্র মোদী, বিজেপির সভাপতি অমিত শাহ ও অর্থমন্ত্রী অরুণ জেটলি’র সাথে তার সখ্যতা রয়েছে বলা হয়। শর্মা এবিভিপি’র ও বিজেপি’র ছাত্র সংগঠনের একজন উল্লেখযোগ্য ভালো যোগাযোগ রক্ষাকারী সক্রিয় ছাত্র রাজনীতিবিদ ছিলেন।

## ব্যক্তিগত জীবন
রজত শর্মা প্রকৃতপক্ষে দিল্লীর এবং তার পরিবার দারিদ্রতায় বসবাস করত। তিনি টিভি প্রডিউসার ঋতু ধাওয়ানকে বিয়ে করেন।
## পুরস্কার
রজত শর্মাকে ২৩ আগস্ট, ২০১৪ সালে রোহিনী, নয়া দিল্লী’তে পূর্ব জোশিপুরার (যিনি পেটা’র সিইও) সাথে ‘তরুণ ক্রান্তি পুরস্কার’ প্রদান করা হয়। সংস্কৃতি ও শিক্ষায় ভারত সরকার রজত শর্মাকে পদ্মভূষণ উপাধি প্রদান করে। ৩০ মার্চ ২০১৫ সালে রাষ্ট্রপতি প্রণব মুখোপাধ্যায়ের কাছ থেকে তিনি পদ্মভূষণ গ্রহণ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
বিষয়শ্রেণী:পাঞ্জাবি ব্যক্তি
বিষয়শ্রেণী:২০শ শতাব্দীর ভারতীয় সাংবাদিক
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:নয়াদিল্লির ব্যক্তি
বিষয়শ্রেণী:সাহিত্য ও শিক্ষায় পদ্মভূষণ প্রাপক
বিষয়শ্রেণী:ভারতীয় পুরুষ টেলিভিশন সাংবাদিক
বিষয়শ্রেণী:দিল্লির সাংবাদিক
বিষয়শ্রেণী:অখিল ভারতীয় বিদ্যার্থী পরিষদ
বিষয়শ্রেণী:জরুরী অবস্থার (ভারত) সময়ে ভারতীয় কারারুদ্ধ
বিষয়শ্রেণী:২১শ শতাব্দীর ভারতীয় সাংবাদিক
বুড়িশ্বর নদী

**বুড়িশ্বর নদী** বা **পায়রা নদী**  বাংলাদেশের দক্ষিণ-পশ্চিমাঞ্চলের বরিশাল, পটুয়াখালী ও বরগুনা জেলার একটি নদী।  নদীটির দৈর্ঘ্য ৯০ কিলোমিটার, গড় প্রস্থ ১২০০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বুড়িশ্বর-পায়রা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৭।

## প্রবাহ
বুড়িশ্বর-পায়রা নদীটি বরিশাল জেলার বাকেরগঞ্জ উপজেলার কলসকাটি ইউনিয়ন এলাকায় প্রবহমান পাণ্ডব নদী হতে উৎপত্তি লাভ করেছে। অতঃপর এই নদীর জলধারা আঙ্গারিয়া, লেবুখালি, পাঙ্গাসিয়া, ইটবাড়িয়া, ছোটবিঘাই, বড়বিঘাই, আয়লা পাটকাটা, আমতলী পৌরসভা, বুড়িরচর, আড়পাঙ্গাসিয়া এবং পাঁচকোরালিয়া  ইউনিয়ন অতিক্রম করে বরগুনা জেলার তালতলী উপজেলার সোনাকাটা ইউনিয়ন পর্যন্ত প্রবাহিত হয়ে বঙ্গোপসাগরে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক দ্বিতীয় শ্রেণির নৌপথ হিসেবে স্বীকৃত।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:বরিশাল জেলার নদী
বিষয়শ্রেণী:পটুয়াখালী জেলার নদী
বিষয়শ্রেণী:বরগুনা জেলার নদী
বিষয়শ্রেণী:বাকেরগঞ্জ উপজেলা
বিষয়শ্রেণী:দুমকি উপজেলা
বিষয়শ্রেণী:মির্জাগঞ্জ উপজেলা
বিষয়শ্রেণী:বরগুনা সদর উপজেলা
বিষয়শ্রেণী:পটুয়াখালী সদর উপজেলা
বিষয়শ্রেণী:আমতলী উপজেলা
বিষয়শ্রেণী:বাংলাদেশের নদী
মাইকেল ডি ভেনুতো

**মাইকেল জেমস ডি ভেনুতো** (; জন্ম: ১২ ডিসেম্বর, ১৯৭৩) ইতালীয় বংশোদ্ভূত ও তাসমানিয়ার হোবার্টে জন্মগ্রহণকারী সাবেক অস্ট্রেলীয় আন্তর্জাতিক ক্রিকেট তারকা। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। ঘরোয়া প্রথম-শ্রেণীর ক্রিকেটে তাসমানিয়ান টাইগার্সের প্রতিনিধিত্ব করেন **মাইকেল ডি ভেনুতো**।

## খেলোয়াড়ী জীবন
১৯৯০-এর দশকে দুর্দণ্ড প্রতাপে তাসমানিয়ার পক্ষে খেলেছেন। ফলশ্রুতিতে অস্ট্রেলিয়া জাতীয় ক্রিকেট দলের পক্ষে একদিনের আন্তর্জাতিকে প্রতিনিধিত্ব করার জন্য আমন্ত্রণ লাভ করেন। কিন্তু নয়টি খেলায় অংশ নেয়ার পর দল থেকে বাদ পড়েন তিনি। তাসমানিয়ার দলীয় সঙ্গী জেমি কক্স, ডেন হিলস ও শন ইয়ংয়ের ন্যায় সমসাময়িক খেলোয়াড়দের সাথে তিনিও আন্তর্জাতিক ক্রিকেটে সফলতা লাভ করতে পারেননি। ঐ সময় অস্ট্রেলিয়া জাতীয় দল বৈশ্বিক ক্রিকেটে একচ্ছত্র প্রাধান্য বিস্তার করেছিল। ফলে দলের সদস্য হওয়া বেশ কঠিনতর ছিল।

অস্ট্রেলিয়ার পক্ষে আন্তর্জাতিক ক্রিকেট থেকে অবসর নিলেও কাউন্টি ক্রিকেটে খেলা চালিয়ে যান। অতঃপর জুলাই, ২০১২ সালে ডারহাম কাউন্টি ক্রিকেট ক্লাব থেকে অবসর নেন। এরপূর্বে কাউন্টিতে ডার্বিশায়ার ও সাসেক্সের পক্ষে খেলেন তিনি।

## কোচিং
ডারহাম থেকে অবসর নেয়ার পর অস্ট্রেলিয়ার তৎকালীন প্রধান কোচ মিকি আর্থারের পরিচালনায় পূর্ণাঙ্গকালীন ব্যাটিং কোচের দায়িত্ব পান তিনি। জানুয়ারি, ২০১৬ সালে দায়িত্বপ্রাপ্ত কোচ ড্যারেন লেহম্যান অসুস্থ হলে তিনি দলকে নিয়ে ভারত সফরে যান ও টি২০ আন্তর্জাতিকে দলকে পরিচালনার দায়িত্ব পান। ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ৯ ফেব্রুয়ারি, ২০১৬ তারিখে ক্রিকেট অস্ট্রেলিয়া কর্তৃপক্ষ দলের সদস্যদের তালিকা প্রকাশ করা হয়। এতে তাকে দল পরিচালনার দায়িত্ব দেয়া হয়। ২০১৬ সালের শুরুর দিকে গ্রাহাম ফোর্ড সারে ক্লাবের প্রধান কোচের পদ থেকে ইস্তফা দিলে তাকে এ পদে মনোনয়ন দেয়া হয়।

## ব্যক্তিগত জীবন
ইতালীয় পাসপোর্ট ধারণ করায় কাউন্টি ক্রিকেটে খেলতে অসুবিধে হয়নি তার। এরফলে ২০১২ সালের আইসিসি বিশ্ব টুয়েন্টি২০ বাছাইপর্বে ইতালি দলের সদস্যরূপে অভিষেক ঘটে তার। তার বড় ভাই পিটারও ইতালির পক্ষে ইউরোপীয় ক্রিকেট চ্যাম্পিয়নশীপে খেলেছেন।

## তথ্যসূত্র

## আরও দেখুন
* মাইকেল বেভান
* অস্ট্রেলিয়া জাতীয় ক্রিকেট দল
* ২০১৬ আইসিসি বিশ্ব টুয়েন্টি২০

## বহিঃসংযোগ
*
*

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:অস্ট্রেলীয় ক্রিকেট কোচ
বিষয়শ্রেণী:অস্ট্রেলিয়া জাতীয় ক্রিকেট দলের কোচ
বিষয়শ্রেণী:একাধিক আন্তর্জাতিক দলে অংশগ্রহণকারী ক্রিকেটার
বিষয়শ্রেণী:ইতালীয় ক্রিকেটার
বিষয়শ্রেণী:ইতালীয় বংশোদ্ভূত অস্ট্রেলীয় ব্যক্তি
বিষয়শ্রেণী:ডার্বিশায়ারের ক্রিকেটার
বিষয়শ্রেণী:ডারহামের ক্রিকেটার
বিষয়শ্রেণী:তাসমানিয়ার ক্রিকেটার
বিষয়শ্রেণী:হোবার্ট থেকে আগত ক্রিকেটার‎
বিষয়শ্রেণী:সাসেক্সের ক্রিকেটার
বার্নার্ড সোলজ

**বার্নার্ড মার্টিনাস সোলজ** (; জন্ম: ১০ মার্চ, ১৯৯০) কারাস অঞ্চলের কিটম্যানশুপে জন্মগ্রহণকারী নামিবিয়ার ক্রিকেটার। নামিবিয়া ক্রিকেট দলের অন্যতম সদস্য তিনি। ডানহাতে ব্যাটিংয়ের পাশাপাশি ধীরগতিতে বামহাতে অর্থোডক্স বোলিং করেন **বার্নার্ড সোলজ**। চার বছরের বড় ভাই নিকোলাস সোলজও ২০০৪ সাল থেকে জাতীয় দলে খেলছেন।

## খেলোয়াড়ী জীবন
২০০৮ সালের আইসিসি অনূর্ধ্ব-১৯ বিশ্বকাপে নামিবিয়ার অনূর্ধ্ব-১৯ দলের সদস্য মনোনীত হন। দক্ষিণ আফ্রিকার বিপক্ষে প্রস্তুতিমূলক খেলার মাধ্যমে ক্রিকেটে অভিষেক ঘটে তার। প্রতিযোগিতার পাঁচ খেলায় অংশ নিয়ে ৬ উইকেট পান। এছাড়াও দুই রান তোলেন যা অপরাজিত অবস্থায় ছিল।

অক্টোবর, ২০০৮ সালে নর্থ ওয়েস্টের বিপক্ষে প্রথম-শ্রেণীর ক্রিকেটে অভিষেক ঘটে। কিন্তু উদ্বোধনী ইনিংসে দ্বিতীয় বল খেলেই শূন্য রানে আউট হন। ২০১৪-১৫ মৌসুমে বোল্যান্ডের বিপক্ষে ৮/১১৬ ও ৫/৬৬ লাভ করেন।

২০১৯ সালের মার্চ মাসে, তাকে ২০১৯ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য নামিবিয়া স্কোয়াডের অন্তর্ভুক্ত করা হয়েছিল  প্রতিযোগিতায় নামিবিয়া শীর্ষ চারে অবস্থান করায় আইসিসি তাদেরকে একদিনের আন্তর্জাতিক (ওডিআই) মর্যাদা প্রদান করে। সোলজ উক্ত প্রতিযোগিতার ফাইনালে ওমানের বিপক্ষে ২৭ এপ্রিল ২০১৮ তারিখে নামিবিয়ার হয়ে একদিনের আন্তর্জাতিকে অভিষেক করে। ২০১৯ সালের মে মাসে উগান্ডায় অনুষ্ঠিত ২০১৮-১৯ আইসিসি টি২০ বিশ্বকাপ আফ্রিকা বাছাইপর্ব প্রতিযোগিতার আঞ্চলিক ফাইনালের জন্য নামিবিয়ার স্কোয়াডে তার নাম দেওয়া হয়েছিল। ২০ মে, ২০১৮ তারিখে ঘানার বিপক্ষে নামিবিয়ার হয়ে  টুয়েন্টি আন্তর্জাতিক (টি২০আই) অভিষেক করেছিলেন তিনি। আঞ্চলিক ফাইনালে তিন ম্যাচে ৮৬ রান নিয়ে নামিবিয়ার শীর্ষস্থানীয় রান সংগ্রহকারী ছিলেন।

২০১৯ সালের জুনে, ২০১৯-২০ আন্তর্জাতিক মৌসুমের আগে ক্রিকেট নামিবিয়ার এলিট ম্যানস স্কোয়াডে ঘোষিত পঁচিশজন ক্রিকেটারের মধ্যে তিনি ছিলেন একজন। ২০১৯ সালের সেপ্টেম্বরে সংযুক্ত আরব আমিরাতে অনুষ্ঠিত আইসিসি টি২০ বিশ্বকাপ বাছাইপর্ব প্রতিযোগিতার জন্য নামিবিয়ার স্কোয়াডে তাকে অন্তর্ভুক্ত করা হয়েছিল।

## তথ্যসূত্র

## বহিঃসংযোগ
*Bernard Scholtz at Cricket Archive

বিষয়শ্রেণী:নামিবীয় ক্রিকেটার
বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নামিবিয়ার একদিনের আন্তর্জাতিক ক্রিকেটার
বিষয়শ্রেণী:নামিবিয়ার টুয়েন্টি২০ আন্তর্জাতিক ক্রিকেটার
নেহেমিয়া ওধিয়াম্বো

**নেহেমিয়া ওধিয়াম্বো এগোচি** (; জন্ম ৭ আগস্ট ১৯৮৪) একজন কেনীয় ক্রিকেটার। তিনি কেনিয়ার হয়ে একদিনের আন্তর্জাতিক ক্রিকেট খেলেন।  তিনি ক্রিকেটার লামেক অনায়াঙ্গা, জেমস এগোচি এবং শেম এগোচির ভাই।

## ২০১১ বিশ্বকাপ ক্রিকেট
ওধিয়াম্বো অপর দুই ভাই জেমস এগোচি এবং শেম এগোচির সঙ্গে কেনিয়ার হয়ে ক্রিকেট বিশ্বকাপ খেলেন, যেটি অনুষ্ঠিত হয়েছিল যৌথভাবে বাংলাদেশ, ভারত এবং শ্রীলঙ্কাতে ১৯ ফেব্রুয়ারি থেকে ২ এপ্রিল ২০১১ সালে।

## তথ্যসূত্র

## বহিঃসংযোগ

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কেনীয় ক্রিকেটার
বিষয়শ্রেণী:কেনিয়ার একদিনের আন্তর্জাতিক ক্রিকেটার
বিষয়শ্রেণী:কেনিয়ার টুয়েন্টি২০ আন্তর্জাতিক ক্রিকেটার
বিষয়শ্রেণী:২০০৭ ক্রিকেট বিশ্বকাপের ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:নাইরোবি থেকে আগত ক্রিকেটার
ডেসলোরাটাডিন

**ডেসলোরাটাডিন** () হচ্ছে দ্বিতীয় প্রজন্মের ট্রাইসাইক্লিক H1 রিসেপ্টর ব্লকার বা এন্টিহিস্টামিন যা অ্যালার্জির চিকিৎসায় ব্যবহৃত হয়। এটি লোরাটাডিন এর সক্রিয় মেটাবোলাইট। 

## ব্যবহার
ডেসলোরাটাডিন অ্যালার্জি জনিত সর্দি ও এর ফলে নাক বন্ধ হয়ে যাওয়ার চিকিৎসায় ব্যবহার করা হয়।   এটি লোরাটাডিনের প্রধান মেটাবোলাইট এবং নিরাপত্তা ও কার্যকারিতার দিক থেকে এই দুটি ওষুধের অনেক মিল রয়েছে। 

## পার্শ্বপ্রতিক্রিয়া
প্রধান পার্শ্বপ্রতিক্রিয়াসমুহ হলো মাথা ব্যথা, ক্লান্তি, মুখ শুকিয়ে যাওয়া, পেটের সমস্যা যেমন ক্ষুধামন্দা, বমি ভাব।  এছাড়া কিছু বিরল পার্শ্বপ্রতিক্রিয়া আছে যেমন মাংসপেশিতে ব্যথা, হ্যালুচিনেশন। 

## কার্যপদ্ধতি
ডেসলোরাটাডিন সুনির্দিষ্টভাবে H1 রিসেপ্টর কে ব্লক করে ফলে হিস্টামিন আর কাজ করতে পারেনা।  এটি মাস্ক্যারিনিক এসিটাইলকোলিন রিসেপ্টরের সকল সাবটাইপের বিরুদ্ধে কাজ করতে পারে। এটি দীর্ঘক্ষণ কাজ করতে পারে তবে ব্লাড-ব্রেন ব্যারিয়ার কে ক্রস করে সেন্ট্রাল নার্ভাস সিস্টেমে প্রবেশ করতে পারেনা ফলে এটি খেলে ঝিমুনি হয় না। 

## গর্ভাবস্থায় ব্যবহার

এই ওষুধটি আমেরিকার খাদ্য ও প্রশাসন বিভাগ প্রেগন্যান্সি ক্যাটাগরি "C" তে অন্তর্ভুক্ত করেছে। প্রাণীর উপর গবেষণায় ভ্রূণের উপর ক্ষতিকর প্রভাবের প্রমাণ পাওয়া গিয়েছে তবে মানুষের উপর কোন গবেষণা তথ্য নেই; তাই গর্ভাবস্থায় ব্যবহার না করায় ভালো।

## সতর্কতা

কিডনি ও লিভারের রোগী, ৬ মাসের কম বয়সী বাচ্চা, মৃগী রোগী, বৃদ্ধ বয়স্ক, গর্ভবতী ও দুগ্ধদানকারী মায়েদের ক্ষেত্রে সতর্কতার সাথে ব্যবহার করা উচিত। 

## আরো দেখুন
* রুপাটাডিন
* লোরাটাডিন

## তথ্যসূত্র


বিষয়শ্রেণী:ফার্মাকোলজি
বিষয়শ্রেণী:এন্টিহিস্টামিন
বিষয়শ্রেণী:পাইপেরিডিন
বিষয়শ্রেণী:এইচ১ রিসেপ্টর অ্যান্টাগনিস্ট
২০১৬ আইসিসি বিশ্ব টুয়েন্টি২০ প্রস্তুতিমূলক খেলা

২০১৬ সালের আইসিসি বিশ্ব টুয়েন্টি২০ প্রতিযোগিতা উপলক্ষে সর্বমোট ১৮টি প্রস্তুতিমূলক খেলা অনুষ্ঠিত হয়। অংশগ্রহণকারী সকল দল ৪ থেকে ১৮ মার্চের মধ্যে এ খেলাগুলোয় প্রতিদ্বন্দ্বিতা করে।

----

----

----

----

----

----

----

----

----

----

----

----

----

----

----

----

## তথ্যসূত্র

 

বিষয়শ্রেণী:২০১৬ আইসিসি বিশ্ব টুয়েন্টি২০
বিষয়শ্রেণী:২০১৬-এ ভারতীয় ক্রিকেট
১৯৭৩ সালের বাংলাদেশী চলচ্চিত্রের তালিকা

**১৯৭৩** সালে বাংলাদেশে মুক্তিপ্রাপ্ত চলচ্চিত্রের তালিকা। এ বছর ৩০টি চলচ্চিত্র মুক্তি পায়।

## মুক্তিপ্রাপ্ত চলচ্চিত্র সমূহ

## আরও দেখুন

* ১৯৭২ সালের বাংলাদেশী চলচ্চিত্রের তালিকা
* ১৯৭৪ সালের বাংলাদেশী চলচ্চিত্রের তালিকা
* বাংলাদেশের চলচ্চিত্র
* ঢালিউড

## তথ্যসূত্র

## বহিঃসংযোগ
* ইন্টারনেট মুভি ডেটাবেজে বাংলাদেশী চলচ্চিত্র 

বিষয়শ্রেণী:বছর অনুযায়ী বাংলাদেশী চলচ্চিত্রের তালিকা
বিষয়শ্রেণী:১৯৭৩-এ বাংলাদেশ
ম্যাডেলিন ক্যারল

**মারিসা ম্যাডেলিন ক্যারল** একজন বিখ্যাত আমেরিকান অভিনেত্রী। তিনি ১৯৯৬ সালের ১৮ মার্চে জন্মগ্রহণ করেন। তিনি ২০০৮ সালে সর্বপ্রথম **সুইং ভোট** নামক চলচ্চিত্রে **মলি জনসন** চরিত্রে অভিনয় করেন। ক্যারল অসংখ্য হাস্যরসাত্মক চলচ্চিত্র এবং নাটকে অভিনয় করেছেন। ক্যারল সর্বপ্রথম ২০১০ সালে **ফ্লিপ্পড** নামক চলচ্চিত্রে **ক্যালান ম্যাকালফির** বিপরীতে প্রধান নারী অভিনেত্রীর ভূমিকায় অভিনয় করেন।

## জীবন ও কর্মজীবন
ক্যারল ক্যালিফোর্নিয়ার লস অ্যাঞ্জেলেস শহরে জন্মগ্রহণ করেন এবং সেখানেই বড় হন। তার মা একজন গৃহিণী এবং বাবা একজন ঠিকাদার। তার তিনজন ভাই আছে। তাদের নাম যথাক্রমে নেড, জ্যাক এবং ড্যালান।

তিনি মাত্র তিন বছর বয়সে মডেলিং শুরু করেন। সাড়ে চার বছর বয়সে **শেরম্যান অক্স** নামক অনুষ্ঠানে অভিনয়ের মাধ্যমে বিখ্যাত থিয়েটার এজেন্ট **ওয়েন্ডি**র নজরে আসেন।

এরপর থেকে তিনি বিভিন্ন রকমের অনেকগুলো টেলিভিশন অনুষ্ঠানে অভিনয় করেন। এগুলোর মধ্যে উল্লেখযোগ্য কিছু অনুষ্ঠান হচ্ছে এনসিআইএস, কোল্ড কেইস, গ্রেস এনাটমি, লাই টু মি, নাইট স্টল্কার, ওয়ান্টেড এবং লস্ট অন্যতম। তাকে সর্বপ্রথম **দ্যা সান্টা ক্লস ৩ঃ দ্যা অ্যাসক্যাপ ক্লস **এবং **রেসিডেন্ট ইভিলঃ এক্সটিঙ্কসন** নামক চলচ্চিত্রে দেখা যায়। তিনি ২০০৮ সালে সর্বপ্রথম **সুইং ভোট** নামক চলচ্চিত্রে প্রধান চরিত্রে অভিনয় করেন। অতঃপর ২০১০ সালে জ্যাকি চ্যানের বিপরীতে **দ্যা স্পাই নেক্সট ডোর** নামক চলচ্চিত্রে অভিনয় করেন। একই সালে তিনি **মিস্টার প্রপারস পেঙ্গুইন্স** নামক চলচ্চিত্রে অভিনয় শুরু করেন। তাছাড়া ২০১০ সালে তার সবচেয়ে বিখ্যাত চলচ্চিত্রটি হচ্ছে **ওয়েন্ডেলিন ভ্যান ড্রানিনের** বইয়ের উপর নির্মিত বিখ্যাত চলচ্চিত্র **ফ্লিপড**। এছাড়াও তিনি অনেকগুলো বাণিজ্যিক বিজ্ঞাপনচিত্রে অভিনয় করেন। এদের মধ্যে সাবওয়ে, আল্লস্টেট, অ্যাভেরি নোটট্যাবস, মিস্টার ক্লিন এবং ক্যাম্প রকের ব্যাক টু স্কুল অন্যতম।

২০১৩ সালের ১৪ ফেব্রুয়ারি ঘোষণা দেয়া হয় যে, তিনি সিডব্লিউ কর্তৃক পরিচালিত **ব্লিঙ্ক** নামক নাটকে প্রধান নারী চরিত্রে অভিনয় করবেন।

## চলচ্চিত্রের তালিকা

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৯৬-এ জন্ম
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:লস অ্যাঞ্জেলেসের অভিনেত্রী
বিষয়শ্রেণী:মার্কিন খ্রিস্টান
বিষয়শ্রেণী:ইংল্যান্ডে মার্কিন প্রবাসী
বিষয়শ্রেণী:মার্কিন প্রবাসী অভিনেত্রী
গোর্গাবুরু পাহাড়

### পশ্চিমবঙ্গের পাহাড়: গর্গাগুরু
পশ্চিমবঙ্গ প্রকৃতির অপার সৌন্দর্যে ভরপুর একটি রাজ্য, যেখানে পাহাড়, নদী, বন, এবং সমুদ্র মিলেমিশে এক অনন্য পরিবেশ সৃষ্টি করেছে। এই রাজ্যের অন্যতম একটি পাহাড় হল গর্গাগুরু। এটি শুধু একটি ভৌগোলিক স্থানের নাম নয়, এটি স্থানীয় সংস্কৃতি, ইতিহাস এবং প্রাকৃতিক সৌন্দর্যের মিশ্রণে এক অনন্য দৃষ্টান্ত।

#### গর্গাগুরুর ভৌগোলিক অবস্থান
গর্গাগুরু পাহাড় পশ্চিমবঙ্গের উত্তরাঞ্চলে অবস্থিত। এটি জলপাইগুড়ি এবং দার্জিলিং জেলার সংলগ্ন অঞ্চলে বিস্তৃত। এই পাহাড়টি হিমালয়ের পূর্বাংশের একটি অংশ এবং এর উচ্চতা প্রায় ১২০০ মিটার। গর্গাগুরুর চূড়া থেকে পার্শ্ববর্তী এলাকার চা-বাগান, নদী এবং বনাঞ্চল পরিষ্কার দেখা যায়, যা পর্যটকদের কাছে এক অনন্য অভিজ্ঞতা।

#### ইতিহাস ও সংস্কৃতি
গর্গাগুরু পাহাড়ের সঙ্গে স্থানীয় আদিবাসী গোষ্ঠীর গভীর সম্পর্ক রয়েছে। স্থানীয় লেপচা, ভুটিয়া এবং নেপালি জনগোষ্ঠী এই পাহাড়কে তাদের ঐতিহ্য এবং দেবতুল্য স্থান হিসেবে সম্মান জানায়। পাহাড়ের নামকরণে ‘গর্গা’ শব্দটি স্থানীয় ভাষা থেকে এসেছে, যার অর্থ শক্তি বা শক্তিশালী, এবং ‘গুরু’ অর্থে একজন মহান শিক্ষক বা আধ্যাত্মিক পথপ্রদর্শক।

#### প্রাকৃতিক বৈশিষ্ট্য
গর্গাগুরু পাহাড় তার ঘন বনভূমি, দুর্লভ প্রজাতির উদ্ভিদ, এবং বন্যপ্রাণীর জন্য প্রসিদ্ধ। এখানে রডোডেনড্রন, অর্কিড, এবং অন্যান্য পাহাড়ি ফুলের সমারোহ দেখা যায়। বন্যপ্রাণীর মধ্যে রয়েছে লাল পান্ডা, হিমালয়ান কালো ভাল্লুক, এবং বিভিন্ন প্রজাতির পাখি। এছাড়া, পাহাড়ি ঝর্ণা এবং প্রবাহমান নদীগুলি এই এলাকার সৌন্দর্যকে আরও বাড়িয়ে তোলে।

#### পর্যটন এবং অর্থনৈতিক গুরুত্ব
গর্গাগুরু পাহাড় পর্যটকদের জন্য একটি আকর্ষণীয় স্থান। প্রতিদিন প্রচুর মানুষ এখানে আসেন পাহাড়ি পরিবেশে মুক্ত বাতাস গ্রহণ করতে এবং প্রকৃতির অপার সৌন্দর্য উপভোগ করতে। পর্যটকদের জন্য ট্রেকিং, ক্যাম্পিং, এবং ফটোগ্রাফি বিশেষভাবে জনপ্রিয়। এর পাশাপাশি, স্থানীয় অর্থনীতিতে এই পর্যটন শিল্প একটি গুরুত্বপূর্ণ ভূমিকা পালন করে।

#### সংরক্ষণ ও চ্যালেঞ্জ
গর্গাগুরু পাহাড়ের প্রাকৃতিক পরিবেশ সংরক্ষণ আজকের দিনে অত্যন্ত গুরুত্বপূর্ণ। পর্যটকদের অতিরিক্ত ভিড় এবং মানবিক কার্যক্রমের ফলে এখানকার পরিবেশ ও জীববৈচিত্র্যের ওপর চাপ বাড়ছে। সরকার এবং স্থানীয় প্রশাসন বিভিন্ন পরিবেশবান্ধব উদ্যোগ গ্রহণ করেছে, যাতে গর্গাগুরু পাহাড় তার প্রাকৃতিক গৌরব অক্ষুণ্ণ রাখতে পারে।

### উপসংহার
গর্গাগুরু পাহাড় পশ্চিমবঙ্গের এক লুকানো রত্ন, যা প্রকৃতি, ইতিহাস, এবং সংস্কৃতির এক অপূর্ব মিশ্রণ। এই পাহাড় শুধু পর্যটকদের মন জয় করে না, এটি স্থানীয় মানুষদের জীবনযাত্রা এবং ঐতিহ্যের সঙ্গে ওতপ্রোতভাবে জড়িত। এই পাহাড়ের সংরক্ষণ এবং উন্নয়নের মাধ্যমে পশ্চিমবঙ্গ তার প্রাকৃতিক ঐতিহ্যকে আরও উজ্জ্বল করে তুলতে পারে।

## পর্যটন
অযোধ্য পহাড় তথা গোরগাবুরু পাহাড় ঘিরে পর্যটন কেন্দ্র গড়ে উঠেছে। এটি এখানকার জনপ্রিয় পর্যটন কেন্দ্র।
## তথ্যসূত্র

বিষয়শ্রেণী:পশ্চিমবঙ্গের পাহাড়
বিষয়শ্রেণী:পুরুলিয়া জেলা
লোরাটাডিন

**লোরাটাডিন** () হচ্ছে দ্বিতীয় প্রজন্মের প্রান্তীয়  হিস্টামিন H1 রিসেপ্টর ব্লকার  যা অ্যালার্জির চিকিৎসায় ব্যবহৃত হয়। গঠনগত দিক দিয়ে এটি ট্রাইসাইক্লিক অ্যান্টিডিপ্রেস্যান্ট যেমন ইমিপ্রামিন এর সাথে খুবই মিল এবং অ্যাটিপিক্যাল অ্যান্টিসাইকোটিক যেমন কুইটিয়াপাইন এর সাথে কিছুটা মিল রয়েছে। 

লোরাটাডিন আবিষ্কার হয় ১৯৮১ সালে এবং বাজারে আসে ১৯৯৩ সালে  এটি বিশ্ব স্বাস্থ্য সংস্থার জরুরি ওষুধ এর তালিকায় রয়েছে।

## ব্যবহার
অ্যালার্জির উপসর্গ যেমন হাই ফিভার, আরটিকেরিয়া, অ্যালার্জিক রাইনাইটিস প্রভৃতি উপশমের জন্য ব্যবহার করা হয়।  এবং চর্মের অন্যান্য অ্যালার্জির জন্য ব্যবহৃত হয়।  লোরাটাডিন অ্যালার্জিক রাইনাইটিসের ক্ষেত্রে নাক ও চোখ উভয়ের উপসর্গসমুহ যেমন নাক দিয়ে পানি পড়া, হাঁচি, চোখের চুলকানি উপশমে সমান কার্যকরী।
সেটিরিজিন এর মত লোরাটাডিন কিমুরাস ডিজিজের চুল্কানির চিকিৎসায় ব্যবহার হয়। 

## প্রতিনির্দেশনা
মারাত্বক লিভার অসুখে কম ডোজে দিতে হবে তবে কিডনি রোগীদের ক্ষেত্রে ডোজ কমানোর প্রয়োজন নেই। 

দুগ্ধদান করা অবস্থায় লোরাটাডিন খাওয়া যেতে পারে; আমেরিকান পেডিয়াট্রিকস একাডেমী এটাকে L-2 ক্যাটাগরিতে রেখেছে।   আমেরিকায় এটিকে প্রেগন্যান্সি ক্যাটাগরি B তে রাখা হয়েছে অর্থাৎ প্রাণী প্রজনন গবেষণায় ভ্রূণের উপর ক্ষতিকর প্রভাব পাওয়া যায়নি; তবে গর্ভবতী মহিলাদের উপর সুনির্দিষ্ট কোন গবেষণা চালানো হয়নি। 

## পার্শ্বপ্রতিক্রিয়া
এটি অল্প পরিমাণে ব্লাড-ব্রেন ব্যারিয়ার কে ক্রস করে তাই দ্বিতীয় প্রজন্মের হলেও এটি কিছুটা ঝিমুনি করে তাই এটি খেলে দক্ষতাসম্পন্ন কাজ যেমন গাড়ি চালানোতে সমস্যা হতে পারে। লোরাটাডিন সেবনের পর অ্যালকোহল পরিহার করা উচিত কারণ এটি ঝিমুনি বাড়িয়ে দিবে। 
অন্যান্য পার্শ্বপ্রতিক্রিয়ার মধ্যে আছে মাথা ব্যথা, মুখ শুকিয়ে যাওয়া, চোখে ঝাপসা দেখা, প্রস্রাব আটকিয়ে যাওয়া, বমিভাব, ক্ষুধামন্দা। 

## মিথস্ক্রিয়া
লোরাটাডিনের বিপাকক্রিয়া CYP3A4 এনজাইম এর মাধ্যমে সম্পন্ন হয় তাই যে সকল ওষুধ উক্ত এনজাইম কে নিবৃত্ত করে তারা রক্তে লোরাটাডিনের ঘনত্ব বাড়িয়ে দিবে, উদাহরণস্বরুপ বলা যায় কিটোকোনাজোল, সিমেটেডিন, ফিউরানকুমারিন(আঙ্গুর ফলে পাওয়া যায়), ইরাইথ্রোমসিন প্রভৃতি।

স্কিন অ্যালার্জি পরীক্ষার ৪৮ ঘণ্টা আগে এন্টিহিস্টামিন সেবন বন্ধ করা উচিত নচেৎ ফলাফল ভুল আসবে।

## কার্যপদ্ধতি
রুপাটাডিন একটি দ্বিতীয় প্রজন্মের দীর্ঘক্ষণ ক্রিয়াশীল হিস্টামিন অ্যান্টাগনিস্ট যা নির্দিষ্টভাবে প্রান্তীয় H1 রিসেপ্টরকে বন্ধ করে।
হিস্টামিন অ্যালার্জির জন্য দায়ী।
## আরও দেখুন

* রুপাটাডিন
* ডেসলোরাটাডিন

## তথ্যসূত্র

## বহিঃসংযোগ
* Loratadine—MedlinePlus Drug Information, U.S. National Library of Medicine, National Institutes of Health
* Claritin (loratadine) drug description—RxList (Internet Drug Index)
* U.S. National Library of Medicine: Drug Information Portal – Loratadine
* Claritin.ph —Claritin Philippines Website

বিষয়শ্রেণী:এন্টিহিস্টামিন
বিষয়শ্রেণী:ফার্মাকোলজি
বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
বিষয়শ্রেণী:পাইপেরিডিন
বিষয়শ্রেণী:এইচ১ রিসেপ্টর অ্যান্টাগনিস্ট
বিষয়শ্রেণী:ফাইজার মার্কা
বাদুড়গাছা নদী

**বাদুড়গাছা নদী**  বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ৯ কিলোমিটার, গড় প্রস্থ ৩২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বাদুড়গাছা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৯।

## প্রবাহ
বাদুড়গাছা নদীটি খুলনা জেলার পাইকগাছা উপজেলার দেলুটি ইউনিয়ন এলাকায় প্রবহমান ঝপঝপিয়া নদী হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার একই ইউনিয়নের মধ্য দিয়ে প্রবাহিত হয়ে শিবসা নদীতে নিপতিত হয়েছে। নদীটির উজানের ও ভাটির দিকের প্রশস্ততা প্রায় স্মান। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। সমুদ্র উপকূলীয় অঞ্চলে প্রবাহিত হওয়ায় নদীটি জোয়ার ভাটার প্রভাবে প্রভাবিত।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:খুলনা জেলার নদী
বিষয়শ্রেণী:পাইকগাছা উপজেলা
বিষয়শ্রেণী:দাকোপ উপজেলা
ইন্দোনেশিয়া রোইয়া

থাম্ব|ইন্দোনেশিয়া রোইয়া**মহান ইন্দোনেশিয়া** (Indonesia Raya) হল ইন্দোনেশিয়ার জাতীয় সঙ্গীত। ওয়েজ রুডোল্ফ সুপ্রত্মান (ইংরেজি : Wage Rudolf Supratman) হলেন এই জাতীয় সঙ্গীতের রচয়িতা। 

## সঙ্গীতের কথা
### জাতীয় সঙ্গীত ([[ইন্দোনেশিয় ভাষা]]য়)
**Indonesia Raya**
Indonesia, tanah airku, tanah tumpah darahku
Di sanalah aku berdiri, jadi pandu ibuku
Indonesia, kebangsaanku, bangsa dan tanah airku
Marilah kita berseru, "Indonesia bersatu!"
Hiduplah tanahku, hiduplah negeriku,
Bangsaku, rakyatku, semuanya
Bangunlah jiwanya, bangunlah badannya
Untuk Indonesia Raya!
Indonesia Raya, merdeka, merdeka!
Tanahku, negeriku yang kucinta
Indonesia Raya, merdeka, merdeka!
Hiduplah Indonesia Raya!
Indonesia Raya, merdeka, merdeka!
Tanahku, negeriku yang kucinta
Indonesia Raya, merdeka, merdeka!
Hiduplah Indonesia Raya! 

### বাংলা অনুবাদ

ইন্দোনেশিয়া আমার মাতৃভূমি, যেথা আমার রক্ত ঝরেছে

ঠিক ওখানে দাঁড়িয়ে আমি, মাতৃভূমির সৈন্য হয়ে।

ইন্দোনেশিয়া, আমার জাতীয়তা, দেশ আর মায়ের দেশ

এসো সবে চেঁচিয়ে বলি "ইন্দোনেশিয়া এক।"

আমার ভূমি চিরজীবী হোক, আমার দেশ চিরজীবী হোক,

আমার দেশ, আমার লোক, সবাই এর আত্মা বানিয়েছি

মহান ইন্দোনেশিয়ার জন্য এর শরীর বানিয়েছি।

মহান ইন্দোনেশিয়া, স্বতন্ত্র এবং সার্বভৌম!
আমার ভূমি, আমার দেশ, যাকে আমি ভালোবাসি

মহান ইন্দোনেশিয়া, স্বতন্ত্র এবং সার্বভৌম!
মহান ইন্দোনেশিয়া হোক চিরস্থায়ী।

মহান ইন্দোনেশিয়া, স্বতন্ত্র এবং সার্বভৌম!
আমার ভূমি, আমার দেশ, যাকে আমি ভালোবাসি

মহান ইন্দোনেশিয়া, স্বতন্ত্র এবং সার্বভৌম!
মহান ইন্দোনেশিয়া হোক চিরস্থায়ী। ''

## তথ্যসূত্র

বিষয়শ্রেণী:জাতীয় সঙ্গীত
বিষয়শ্রেণী:ইন্দোনেশিয়ার জাতীয় প্রতীক
বিষয়শ্রেণী:এশীয় জাতীয় সঙ্গীত
বিশারকন্দা-বাগদা নদী

**বিশারকন্দা-বাগদা নদী**  বাংলাদেশের দক্ষিণ-পশ্চিমাঞ্চলের বরিশাল, মাদারীপুর ও  গোপালগঞ্জ জেলার একটি নদী।  নদীটির দৈর্ঘ্য ৩৭ কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বিশারকন্দা-বাগদা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬১।

## প্রবাহ
বিশারকন্দা-বাগদা নদীটি মাদারীপুর জেলার মাদারীপুর সদর উপজেলার মোস্তফাপুর ইউনিয়ন এলাকায় প্রবহমান কুমার লোয়ার নদী হতে উৎপত্তি লাভ করেছে। অতঃপর এই নদীর জলধারা বরিশাল জেলার উজিরপুর উপজেলার সাতলা ইউনিয়ন পর্যন্ত প্রবাহিত হয়ে বেলুয়া নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় না। শুকনো মৌসুমে পানির প্রবাহ অনেকটা হ্রাস পায়। নদীটি জোয়ার ভাটার প্রভাবে প্রভাবিত। নদীটি বর্তমানে ক্রমশ বিস্তৃত হচ্ছে।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:বরিশাল জেলার নদী
বিষয়শ্রেণী:মাদারীপুর জেলার নদী
বিষয়শ্রেণী:গোপালগঞ্জ জেলার নদী
বিষয়শ্রেণী:মাদারীপুর সদর উপজেলা
বিষয়শ্রেণী:কোটালীপাড়া উপজেলা
বিষয়শ্রেণী:উজিরপুর উপজেলা
বিষয়শ্রেণী:আগৈলঝাড়া উপজেলা
বিষ্ণু-কুমারখালি নদী

**বিষ্ণু-কুমারখালি নদী**  বাংলাদেশের দক্ষিণ-পশ্চিমাঞ্চলের বাগেরহাট জেলার একটি নদী।  নদীটির দৈর্ঘ্য ২৩ কিলোমিটার, গড় প্রস্থ ১৪৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বিষ্ণু-কুমারখালি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬২।

## প্রবাহ
বিষ্ণু-কুমারখালি নদীটি বাগেরহাট জেলার বাগেরহাট সদর উপজেলার ষাটগম্বুজ ইউনিয়ন এলাকার বিলাঞ্চল হতে উৎপত্তি লাভ করেছে। অতঃপর এই নদীর জলধারা বাইনতলা, ডেমা, বাঁশতলি ইউনিয়ন অতিক্রম করে একই জেলার রামপাল উপজেলার পেরিখালি ইউনিয়ন পর্যন্ত প্রবাহিত হয়ে মংলা নদীতে নিপতিত হয়েছে। নদীটির ভাটি এলাকার তুলনায় উজানের দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। নদীটি জোয়ার ভাটার প্রভাবে প্রভাবিত। এ নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক প্রথম শ্রেণির নৌপথ হিসেবে স্বীকৃত।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:বাগেরহাট জেলার নদী
বিষয়শ্রেণী:বাগেরহাট সদর উপজেলা
বিষয়শ্রেণী:রামপাল উপজেলা
লিরিওপি

গ্রিক পুরাণে **লিরিওপি** বিওশিয়ার নাইয়াদগণ এর একজন (জলপরী)। সম্ভবত সে বিওশিয়ান বা ফোসিয়ান নদীদেবতার কন্যা। অকেয়ানোস এবং তেথুস এর পুত্র নদীদেবতা সেফিসাস তাকে দেখে তার প্রেমে পড়ে যায় এবং নিজের স্রোত দিয়ে তাকে ঘিরে ফেলে। তাদের মিলনে অসাধারণ সৌন্দর্যের অধিকারী নার্সিসাস এর জন্ম হয়। 

## তথ্যসূত্র

বিষয়শ্রেণী:গ্রিকপুরাণ
বিষয়শ্রেণী:গ্রিক পুরাণের চরিত্র
নার্সিসাস

গ্রিকপুরাণ-এর কাহিনী মতে  **নার্সিসাস** বিওশিয়ার থেসপি শহরের এক পুরুষ শিকারী যে নিজ অনুপম সৌন্দর্যের জন্য বিখ্যাত ছিল। সে জলপরী লিরিওপি এবং নদী দেবতা সেফিসাস এর সন্তান। এছাড়াও নোনাস  নার্সিসাসকে চন্দ্র দেবী সেলেনা (selene) এবং তার নশ্বর মানব প্রেমিক এনডিমিয়নের (Endymion ) এর সন্তান হিসেবে উল্লেখ করেন ꫰ স্বীয় সৌন্দর্যে সে এত গর্বিত ছিল যে যারা তার প্রেমে পড়ত তাদেরকে সে প্রত্যাখ্যান করে দিত। নেমেসিস তার এ অহংকার দেখে নার্সিসাসকে একটি পুকুরের দিকে আকৃষ্ট করে। পুকুরে নার্সিসাস নিজের প্রতিবিম্ব দেখতে পেয়ে তার প্রেমে পড়ে যায়। এটি যে কেউ নয়, তার নিজেরই প্রতিচ্ছবি মাত্র, তা সে বুঝতে পারে না। সে হাত বাড়িয়ে প্রতিবিম্বটি ধরতে চাইলে তা পানিতে হারিয়ে যায়। নিজের সৌন্দর্যের মায়া কাটাতে না-পেরে একসময় সে বেঁচে থাকার আগ্রহ হারিয়ে ফেলে। মৃত্যু পর্যন্ত সে প্রতিচ্ছবির দিকে একদৃষ্টিতে তাকিয়ে থাকে। নার্সিসাসের এই স্বভাব থেকে ‘আত্মকেন্দ্রিকতা’ বা ‘আত্মপ্রেম’ বোঝাতে ‘‘নার্সিসিজম’’ শব্দটি চালু হয়েছে।

### দৃশ্য শিল্প
নার্সিসাস অনেক শিল্পীর কাছে শিল্পকর্মের প্রিয় একটি বিষয়। এদের মধ্যে আছেন Caravaggio, Poussin, Turner, দালি, জন উইলিয়াম ওয়াটারহাউস, গুইলো কার্পিয়োনি, লুই জঁ ফ্রাঁসোয়া লাগরিনি, এবং জ্যান রুজ।


File:John William Waterhouse Echo And Narcissus.jpg|*Echo And Narcissus*, জন উইলিয়াম ওয়াটারহাউজ 
File:Carpioni, Giulio - Liriope Bringing Narcissus before Tiresias - 1660s.jpg|*Liriope Bringing Narcissus before Tiresias*, গুইলো কার্পিয়োনি
File:Lagrenee - Echo and Narcissus.jpg|*Echo and Narcissus*, লুই জঁ ফ্রাঁসোয়া লাগরিনি
File:Jan Roos - Narcissus at the Spring.jpg|*Narcissus at the Spring*, Jan Roos
File:Follower of Giovanni Antonio Boltraffio - Narcissus.jpg|*নার্সিসাস*, follower of জিওভানি অ্যান্টোনিও বোলত্রাফ্ফিও


ভাস্কর যেমন পল ডুবোয়া, জন গিবসন, অঁরি-লিও গ্রেব্যা এবং হিউজার নেজারের মতো ভাস্করেরা নার্সিসাসের কল্পিত প্রতিমূর্তি নির্মাণ করেছেন।


File:Paul Dubois-Narcisse.jpg|*নার্সিসাস*, পল ডুবোয়া
File:John Gibson-Narcissus-Royal Academy of Arts.jpg|*নার্সিসাস*, জন গিবসন
File:Glaspalast München 1897 118.jpg|*Narziss*, হিউজার নেজার
File:Valerio cioli, narciso, 1560 ca..JPG|*নার্সিসাস*, possibly ভ্যালেরিও সিওলি
File:Narcisse musée dep beauvais.JPG|*Narcisse*, অঁরি-লিও গ্রেব্যা


## তথ্যসূত্র

## আধুনিক উৎস
* 
* 
* 
* 
*  On-line version
*  On-line version .

## বহিঃসংযোগ
*
*Papyrology UK

বিষয়শ্রেণী:আত্মরতি
বিষয়শ্রেণী:গ্রিক পুরাণ
বিষয়শ্রেণী:গ্রিক পুরাণের চরিত্র
বিষয়শ্রেণী:গ্রিক পুরাণে আত্মহত্যা
বেগবতী নদী

**বেগবতী নদী**  বাংলাদেশের দক্ষিণ-পশ্চিমাঞ্চলের ঝিনাইদহ ও  মাগুরা জেলার একটি নদী।  নদীটির দৈর্ঘ্য ৫৩ কিলোমিটার, গড় প্রস্থ ৩২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেগবতী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬৩। গতিসম্পন্ন বেগের জন্য এই নদীর নাম হয়েছিল বেগবতি। বেগবতী নদী মাথাভাঙা নদীর একটি শাখা।

## প্রবাহ
বেগবতী নদীটি ঝিনাইদহ জেলার ঝিনাইদহ সদর উপজেলার কুমড়াবাড়ি ইউনিয়নের বিলাঞ্চল হতে উৎপত্তি লাভ করেছে। অতঃপর এই নদীর জলধারা কবাই, হানুয়া, আঙ্গারিয়া, মুরাদিয়া কোলা 
বাজার এর বড় বায়সা গ্রামের পাশ অতিক্রম করে মাগুরা জেলার মাগুরা সদর উপজেলার রাঘবদাইর ইউনিয়ন পর্যন্ত প্রবাহিত হয়ে ফটকি নদীতে নিপতিত হয়েছে। মৌসুমি প্রকৃতির এই নদীতে শুকনো মৌসুমে পানির তেমন প্রবাহ থাকে না। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি সীমিত পরিসরে জোয়ার ভাটার প্রভাবে প্রভাবিত।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:ঝিনাইদহ জেলার নদী
বিষয়শ্রেণী:মাগুরা জেলার নদী
বিষয়শ্রেণী:ঝিনাইদহ সদর উপজেলা
বিষয়শ্রেণী:মাগুরা সদর উপজেলা
বিষয়শ্রেণী:কালীগঞ্জ উপজেলা, ঝিনাইদহ
বিষয়শ্রেণী:শালিখা উপজেলা
বেলুয়া নদী

**বেলুয়া নদী**  বাংলাদেশের দক্ষিণ-পশ্চিমাঞ্চলের বরিশাল ও  পিরোজপুর জেলার একটি নদী।  নদীটির দৈর্ঘ্য ২২ কিলোমিটার, গড় প্রস্থ ১২৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেলুয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬৫।

## প্রবাহ
বেলুয়া নদীটি বরিশাল জেলার উজিরপুর উপজেলার সাতলা ইউনিয়ন এলাকায় প্রবহমান বিশারকন্দা-বাগদা নদী হতে উৎপত্তি লাভ করেছে। অতঃপর এই নদীর জলধারা পিরোজপুর জেলার নেছারাবাদ (স্বরূপকাঠি) উপজেলার গুয়ারিখা ইউনিয়ন পর্যন্ত প্রবাহিত হয়ে কালীগঙ্গা (পিরোজপুর) নদীতে নিপতিত হয়েছে। নদীটির উজানের তুলনায় ভাটির দিক ক্রমশ সংকুচিত হয়ে পড়েছে। নদীতে সারাবছর পানিপ্রবাহ পরিদৃষ্ট হয় এবং ছোট আকৃতির নৌযান চলাচল করে। সমুদ্র উপকূলীয় অঞ্চলের মধ্য দিয়ে প্রবাহিত হওয়ায় নদীটির ভাটির অংশ জোয়ার ভাটার প্রভাবে প্রভাবিত।

## আরও দেখুন
* বাংলাদেশের নদীর তালিকা

## তথ্যসূত্র

 

বিষয়শ্রেণী:বরিশাল জেলার নদী
বিষয়শ্রেণী:পিরোজপুর জেলার নদী
বিষয়শ্রেণী:উজিরপুর উপজেলা
বিষয়শ্রেণী:বানারীপাড়া উপজেলা
বিষয়শ্রেণী:নাজিরপুর উপজেলা
বিষয়শ্রেণী:নেছারাবাদ উপজেলা
রেনিটিডিন

**রেনিটিডিন** () হচ্ছে এমন একটি ওষুধ যা গ্যাস্ট্রিক এসিড উৎপাদন কমাতে ব্যবহার করা হয়।  এটা পেপ্টিক আলসার, গ্যাস্ট্রইসোফেজিয়াল রিফ্লাক্স রোগ জলিনজার-এলিসন সিনড্রোম রোগের চিকিৎসায় ব্যবহৃত হয়। হাইভস বা আরটিকেরিয়ার চিকিৎসায় উপকার পাবার প্রমাণ রয়েছে। এটা মুখে এবং মাংসপেশিতে বা শিরায় ইনজেকশন এর মাধ্যমে দেয়া হয়। ক্যান্সার সৃষ্টিকারী উপাদানের থাকার অভিযোগে বাংলাদেশ ঔষধ প্রশাসন অধিদপ্তর ২০১৯ সালে রেনিটিডিন আমদানী, বিক্রয় ও সেবন নিষিদ্ধ করে।

## পার্শ্বপ্রতিক্রিয়া

প্রধান পার্শ্বপ্রতিক্রিয়াসমুহ হলো মাথাব্যথা, ইনজেকশনের জায়গায় ব্যথা।  গুরুতর  পার্শ্বপ্রতিক্রিয়া হচ্ছে লিভারে সমস্যা, হার্টরেট কমে যাওয়া, পাকস্থলীর ক্যান্সারজনিত উপসর্গগুলো বুঝতে না পারা। এটা ক্লস্ট্রিডিয়াম ডেফিসিল কোলাইটিসের ঝুঁকি বাড়ায়।  এটা সাধারণত গর্ভাবস্থায় নিরাপদ।  রেনিটিডিন হলো H2 হিস্টামিন রিসেপ্টর অ্যান্টাগনিস্ট যা হিস্টামিন কে ব্লক করে ফলে পাকস্থলীর প্যারাইটাল কোষ থেকে বেশি এসিড বের হতে পারেনা। 

## ইতিহাস

গ্লাক্সো ফার্মা যা এখন গ্লাক্সোস্মিথক্লাইন এর অংশ ১৯৭৬ সালে রেনিটিডিন আবিষ্কার করে।  এটা বিশ্ব স্বাস্থ্য সংস্থার জরুরি ওষুধের তালিকায় স্থান পেয়েছে এবং প্রাথমিক স্বাস্থ্যসেবায় অত্যন্ত গুরুত্বপূর্ণ ওষুধ হিসেবে বিবেচিত হয়।  এটা এখন জেনেরিক মেডিসিন হিসেবে সহজলভ্য। 

১৯৮১ সালে প্রথমবার রেনিটিডিন বাজারে ছাড়া হয় এবং ১৯৮৭ সালের মধ্যে এটি বাজারে বিক্রীত ওষুধের মধ্যে শীর্ষস্থান দখল করে। পরবর্তীতে ওমিপ্রাজল (যা একটি প্রোটন পাম্প ইনহিবিটর) শীর্ষস্থান দখল করে।

## নিষিদ্ধ

রেনিটিডিন ঔষধটি ২৯ সেপ্টেম্বর ২০১৯ সালে বাংলাদেশ ঔষধ প্রশাসন অধিদপ্তর নিষিদ্ধ করে। নিষিদ্ধ প্রসঙ্গেঅধিদপ্তরের পরিচালক মো. রুহুল আমিন জানান, ‘বাংলাদেশের অনেক ওষুধ কোম্পানি ভারত থেকে রেনিটিডিন ওষুধের কাঁচামাল আমদানি করে। এসব কাঁচামালে ক্যানসারের উপাদান থাকায় জনস্বার্থের কথা বিবেচনা করে এই নিষেধাজ্ঞা জারি করা হয়েছে। এ ছাড়া ঔষধ প্রশাসন অনুমতি না দেওয়া পর্যন্ত আর কোনো রেনিটিডিন ওষুধ তৈরি করতে পারবে না বলেও সিদ্ধান্ত হয়েছে।’ 
## তথ্যসূত্র

## বহিঃসংযোগ

* U.S. National Library of Medicine: Drug Information Portal&nbsp;– Ranitidine

বিষয়শ্রেণীঃ H2-রিসেপ্টর অ্যান্টাগনিস্ট

বিষয়শ্রেণী:পরিপাকতন্ত্র
বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
বিষয়শ্রেণী:হেপাটোটক্সিন
বিষয়শ্রেণী:নেফ্রোটক্সিন
বিষয়শ্রেণী:প্রত্যাহারকৃত ঔষধ
বিদ্যা বালান অভিনীত চলচ্চিত্রের তালিকা

বিদ্যা বালান একজন ভারতীয় মডেল ও চলচ্চিত্র অভিনেত্রী। তিনি বলিউড চলচ্চিত্রে কর্মজীবন প্রতিষ্ঠার পাশাপাশি বাংলা, তামিল, মালয়ালম এবং হিন্দি ভাষার চলচ্চিত্রে অভিনয় করেছেন। তরুণ বয়সেই চলচ্চিত্রের সাথে তার সম্পৃক্ততা ঘটে এবং ১৯৯৫ সালে হাম পাঞ্চ হিন্দি সাইটকমের মাধ্যমে প্রথম অভিনয়ে আসেন। অভিনয় জীবনে তিনি এ যাবৎ বিভিন্ন পুরস্কার অর্জন করেছেন, যার মধ্যে একটি জাতীয় চলচ্চিত্র পুরস্কার, পাঁচটি ফিল্মফেয়ার পুরস্কার এবং পাঁচটি স্ক্রিন পুরস্কার অর্ন্তভুক্ত রয়েছে। ২০১৪ সালে ভারত সরকার কর্তৃক তাকে দেশের চতুর্থ সর্বোচ্চ বেসামরিক সম্মাননা পদ্মশ্রী পদকে ভূষিত করা হয়।

## চলচ্চিত্র

## টেলিভিশন

## গানের ভিডিও অতিথি হিসাবে

## আরও দেখুন
* বিদ্যা বালান গৃহীত পুরস্কার এবং মনোনয়ন তালিকা

## তথ্যসূত্র

## বহিঃসংযোগ
* 
*  বলিউড হাঙ্গামায় বিদ্যা বালান

বিষয়শ্রেণী:বিদ্যা বালান
বিষয়শ্রেণী:ভারতীয় চলচ্চিত্র তালিকা
বিষয়শ্রেণী:অভিনেত্রীদের চলচ্চিত্র তালিকা
নগ্ন বিবাহ

**নগ্ন বিবাহ** হল যে বিবাহে স্বামী ও স্ত্রী, দাম্পত্য পার্টি এবং/অথবা অথিতিরা  নগ্ন থাকে। অংশগ্রহণকারীরা  নগ্নতাবাদী জীবনধারার হতে পারে অথবা তারা ভিন্ন ধরনের বিবাহ চেয়ে থাকতে পারে।

বিবাহের সময় দম্পতিরা নগ্ন থাকতে পারে যখন অথিতিরা নগ্ন অথবা পোশাক পরিধান করা অবস্থায় আসতে পারে অথবা দম্পতি এবং সকল অথিতিরা নগ্ন থাকতে পারে। আমেরিকায় ২৭০ টি ক্লাব আছে যেখানে পোশাক-ছাড়া অথবা পোশাক-ঐচ্ছিক, এবং  এগুলোর মধ্যে কিছু নগ্ন বিবাহের এলাকা হিসেবে পরিবেশন করা হয়।

চীনে, "নগ্ন বিবাহ" মানে সহজ বিষয় হয়ে দাঁড়িয়েছে , অল্প বাজেট, বিবাহ, কোন বাড়ি ক্রয় না করা, গাড়ি, অথবা বিবাহের আংটি।  এই ধরনের বিবাহ খুবই জনপ্রিয় হয়ে উঠেছে।

## নগ্ন বিবাহের বৃদ্ধি
নগ্ন বিনোদনমূলক চর্চা বৃদ্ধির জন্য নগ্ন বিবাহের সংখ্যা বৃদ্ধি পেয়েছে। ১৯৩১ সালে প্রতিষ্ঠিত আমেরিকান অ্যাসোসিয়েশন ফর নুড  রিক্রিয়েশনের (AANR) হিসাব মতে ১৯৯০ দশকে শতকরা ৭৫ ভাগ নগ্ন বিবাহের সংখ্যা বৃদ্ধি পেয়েছে। এএএনআর এর অনুমান অনুযায়ী এটি ১৯৯২ সালের $১২০ মিলিয়ন ৪৪০ মিলিয়ন ডলারের শিল্পে বৃদ্ধি পেয়েছে।

## ঐতিহ্যবাহী উপাদান
নগ্ন বিবাহে ঐতিহ্যবাহী ফুল, পর্দা এবং জিনিসপত্র, সঙ্গী, এবং খাদ্য থাকে। একজন কর্মকর্তা অনুষ্ঠান সঞ্চালন করেন এবং অন্যান্য বিবাহের মত বৈধ হওয়া প্রয়োজন।

## পৃথিবীর বৃহত্তম নগ্ন বিবাহ
২০০৩ সালে  জামাইক্যাতে পৃথিবীর  বৃহত্তম নগ্ন  বিবাহ হয়। একই সময়ে ২৯ দম্পত্তির বিবাহ সম্পূর্ণ হয়। এই বিবাহটি ভালোবাসা দিবসের দিন জামাইকার  হিডোনিসম ৩ এর রান্যায়ে উপসাগরের পাশে অনুষ্ঠিত হয়। দম্পত্তিদের মধ্যে রুশ, কানাডীয় এবং ভারতীয় আমেরিকান ছিলেন।  অনুষ্ঠানটি পরিচালনা করেছিলেন ফ্লোরিডার ইউনিভার্সাল লাইফ গীর্জার রেভ. ফ্রাংক কেরভাসিও। অংশগ্রহণকারীদের কমপক্ষে চারদিন অবস্থান করতে হয়েছিল, বিবাহ অনুষ্ঠানের দুই দিন পূর্বে ১২ ফেব্রুয়ারি তারা পৌছিয়েছিল।

## আরও দেখুন

*অঙ্গের চিত্র
*নগ্ন পার্টি

## তথ্যসূত্র

বিষয়শ্রেণী:কাপড়-ছাড়া ঘটনা
বিষয়শ্রেণী:জনসম্মুখে নগ্নতা
বিষয়শ্রেণী:বিবাহ
বিষয়শ্রেণী:পোশাক-ঐচ্ছিক ঘটনা
বিষয়শ্রেণী:নগ্নতা
বিষয়শ্রেণী:বিয়ে